Υδρόμελι

Το υδρόμελι ή υδρόμελο είναι αλκοολούχο ποτό το οποίο παράγεται από τη ζύμωση νερού με μέλι, το οποίο μπορεί να περιέχει επίσης φρούτα, μπαχαρικά, σπόρους ή και λυκίσκο. Η περιεκτικότητα του σε οινόπνευμα κυμαίνεται από 8%Lichine, Alexis. Alexis Lichine’s New Encyclopedia of Wines & Spirits (New York: Alfred A. Knopf, 1987), 328. μέχρι πάνω από 20% κατ΄όγκο. Το χαρακτηριστικό το οποίο ξεχωρίζει το υδρόμελι είναι το γεγονός ότι τα σάκχαρα που ζυμώνονται προέρχονται από το μέλι. Μπορεί να είναι ανθρακούχο, ξηρό ημίγλυκο ή γλυκό.

Το υδρόμελι παράγεται από την αρχαιότητα στην Ευρώπη, Αφρική και Ασία.Maguelonne Toussaint-Samat (Anthea Bell, tr.) The History of Food, 2nd ed. 2009:30.Lévi-Strauss, J. and D. Weightman, tr. From Honey to Ashes, London:Cape 1973 (Du miel aux cendres, Paris 1960) Στην Ασία, αγγεία με τη χημική υπογραφή ενός μείγματος μελιού, ρυζιού και φρούτων, μαζί με διάφορες οργανικές ενώσεις που παράγονται από τη ζύμωση τα οποία χρονολογούνται από το 6500-7000 π.Χ., βρέθηκαν στη βόρεια Κίνα. Στην Ευρώπη, η παρουσία του καταγράφεται για πρώτη φόρα σε κεραμική του πολιτισμού του Λάγυνου (2800-1800 π.Χ.).https://books.google.com/books?id=V3sCCLcsJFkC&pg=PA159&lpg=PA159&dq=archaeological+evidence+for+the+European+production+of+mead&source=bl&ots=m_pLTrmTgO&sig=isBbJMpYQIOWldDJ8cV_hIhPDPc&hl=en&sa=X&ved=0CCkQ6AEwAmoVChMItvitqJizxwIVh3ySCh3BPwEN#v=onepage&q=archaeological%20evidence%20for%20the%20European%20production%20of%20mead&f=false Η αρχαιότερη αναφορά στο υδρόμελι γίνεται στους ύμνους του Ριγκ Βέντα (1700-1100 π.Χ.), ενός από τα ιερά βιβλία της βεδικής θρησκείας και του Ινδουισμού. Κατά τη διάρκεια της Χρυσής Εποχής της Αρχαίας Ελλάδας, το υδρόμελι αναφέρεται ότι ήταν το προτιμώμενο ποτό. Επίσης, αναφέρεται στη μυθολογία. Για παράδειγμα, το υδρόμελι της ποίησης, στη σκανδιναβική μυθολογία, παρασκευάζεται από το αίμα του σοφού πλάσματος Κβάσιρ και μετατρέπει τον πότη σε ποιητή ή μελετητή.

Η μαγιά η οποία χρησιμοποιείται για την παρασκευή του υδρομελιού είναι συχνά η ίδια με αυτή που χρησιμοποιείται στην παρασκευή κρασιού. Πολλοί οικιακοί παρασκευαστές επιλέγουν μαγιά για κρασί (ιδίως αυτή για την παρασκευή λευκού οίνου) για την παρασκευή υδρομελιού. Το πρόβλημα είναι το νερό με μέλι δεν διαθέτει τα απαραίτητα θρεπτικά στοιχεία για την παρασκευή υδρόμελου, και έτσι σε αυτό προστίθενται θρεπτικά συστατικά όπως το φωσφορικό διαμμώνιο, βιταμίνη Β1, βιταμίνη Β3, βιταμίνη Β12 και βιοτίνη. Συχνά προστίθενται με βάση ένα κλιμακούμενο πρόγραμμα ώστε να παραχθεί υψηλής ποιότητας υδρόμελι. Σε μερικές περιπτώσεις, το υδρόμελι το οποίο έχει παρασκευαστεί με κλιμακούμενη προσθήκη θρεπτικών στοιχείων μπορεί να καταναλωθεί άμεσα με την εμφιάλωση, χωρίς να χρειάζεται η αναμονή ενός έτους για να ωριμάσει.

 Παραπομπές 

 Εξωτερικοί σύνδεσμοι 


Κατηγορία:Ποτά προϊόντα ζύμωσης
Κατηγορία:Γερμανικός παγανισμός